CELEX: 62008CB0042
Language: lv
Date: 2008-05-22 00:00:00
Title: Lieta C-42/08: Tiesas (astotā palāta) 2008. gada 22. maija rīkojums ( Hoge Raad der Nederlanden , Den Haag (Nīderlande) lūgums sniegt prejudiciālu nolēmumu) — M. Ilhan / Staatssecretaris van Financiën (Tiesas Reglamenta 104. panta 3. punkta pirmā daļa — Pakalpojumu sniegšanas brīvība — No EKL 49. panta līdz EKL 55. pantam — Transportlīdzekļi — Tāda transportlīdzekļa izmantošana vienā dalībvalstī, kas ir reģistrēts un iznomāts citā dalībvalstī — Šī transportlīdzekļa aplikšana ar nodokļiem pirmajā dalībvalstī)

15.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 209/18
            
         Tiesas (astotā palāta) 2008. gada 22. maija rīkojums (Hoge Raad der Nederlanden, Den Haag (Nīderlande) lūgums sniegt prejudiciālu nolēmumu) — M. Ilhan/Staatssecretaris van Financiën
   
   (Lieta C-42/08) (1)
   
   (Tiesas Reglamenta 104. panta 3. punkta pirmā daļa - Pakalpojumu sniegšanas brīvība - No EKL 49. panta līdz EKL 55. pantam - Transportlīdzekļi - Tāda transportlīdzekļa izmantošana vienā dalībvalstī, kas ir reģistrēts un iznomāts citā dalībvalstī - Šī transportlīdzekļa aplikšana ar nodokļiem pirmajā dalībvalstī)
   (2008/C 209/25)
   Tiesvedības valoda — holandiešu
   Iesniedzējtiesa
   
      Hoge Raad der Nederlanden, Den Haag
   
   Lietas dalībnieki
   
      Prasītājs: M. Ilhan
   
   
      Atbildētājs: Staatssecretaris van Financiën
   
   Priekšmets
   Lūgums sniegt prejudiciālu nolēmumu — Hoge Raad der Nederlanden, Den Haag — EKL 49.–55. panta interpretācija — Valsts tiesiskais regulējums, kurā ir paredzēta reģistrācijas nodevas samaksa, transportlīdzekli pirmo reizi lietojot valsts ceļu tīklā, neatkarīgi no šī tīkla lietošanas termiņa — Dalībvalstī dzīvojošas personas, kas nomā citā dalībvalstī reģistrētu transportlīdzekli, kuru pamatā ir paredzēts izmantot pirmajā dalībvalstī darba un privātiem mērķiem trīs gadu laikā, aplikšana ar nodokļiem
   Rezolutīvā daļa:
   ar EKL no 49. līdz 55. pantam netiek pieļauts tāds valsts tiesību regulējums kā tas, kas tiek izskatīts pamata lietā un atbilstoši kuram personai, kura ir dalībvalsts rezidents vai kurai tajā ir domicils un kura pamatā šajā valstī izmanto citā dalībvalstī reģistrētu un iznomātu transportlīdzekli, šo transportlīdzekli pirmo reizi lietojot pirmās dalībvalsts ceļu tīklā, ir pienākums maksāt nodokli, kura apmēru aprēķina, neņemot vērā nedz minētā transportlīdzekļa nomas līguma termiņu, nedz arī tā lietošanas minētajā ceļu tīklā termiņu.
   
      (1)  OV C 92, 12.4.2008.